Dissabte 24 d’abril tindrà lloc la Jornada de Portes Obertes del Conservatori Professional de Música Joaquín Rodrigo
20 d’abril 2021

![Imagen 1](/media/grwjb2sx/c_conservatorio.jpg)![Imagen 2](/media/c5khw4pi/c_jose-manuel-tarazona-compromis.jpg)

​

El dissabte, 24 d'abril de 2021, a les 10.00 hores, en el Conservatori Professional de Música Joaquín Rodrigo de Sagunt, tindrà lloc la Jornada de Portes Obertes amb l’objectiu de presentar el Conservatori i donar a conéixer a les persones interessades i jóvens músics, tot allò relacionat amb els estudis professionals de música d’este centre. Tots i totes les interessades podran informar-se durant la jornada sobre aspectes relacionats amb l’extensa oferta acadèmica, dades, quotes, documentació i conéixer el professorat de cada especialitat.

  

José Manuel Tarazona, regidor delegat del Departament d’Educació, ha senyalat: **«Obrim de bat a bat, les noves portes del conservatori Joaquín Rodrigo de Sagunt, a totes i tots els que volen especialitzar-se en l'àmbit musical. Hem de recordar que els ensenyaments de música del nostre conservatori són reglats i capaciten per a obtenir el títol Oficial de Tècnic d'Ensenyaments Professionals de Música. No cal dir que el conservatori compta amb excel·lents professionals, dotació adequada i instal·lacions a les quals us convidem a conéixer de prop i que enguany hem millorat amb la inversió del Pla d'Ocupació i la subvenció de 38.000 euros concedida per la Diputació de València»**.

  

Per a totes i tots aquells que vulguen sol·licitar més informació, es pot consultar el [web del centre](/es-es/ayuntamiento/servicios/CulturaEducacion/conservatori/Paginas/default.aspx) o telefonar al 962650869, al 962655858 o a l’extensió #6419.  A més a més, el correu electrònic del conservatori és: [conservatori@aytosagunto.es](mailto: conservatori@aytosagunto.es). I, per obrir boca, podeu visionar el vídeo que ha preparat la Regidoria d’Educació per a les portes obertes del proper dia 24 d’abril: [https://www.youtube.com/watch?v=0laD2yICfL8&feature=youtu.be](https://www.youtube.com/watch?v=0laD2yICfL8&feature=youtu.be)

  

El regidor d’Educació ha volgut afegir: **«Des d’ací vull fer un especial agraïment al treball i l'esforç realitzat en circumstàncies complicades en els últims mesos a causa de la pandèmia, tant per part de la direcció, el professorat, personal d'administració i els estudiants de música. Tenim un conservatori que creix dia a dia»**. 

  

Durant la jornada es tindran en compte les mesures, el pla de contingència i el protocol de seguretat COVID-19 establert pel centre.

  

​

*   [](http://www.facebook.com/sharer.php?u=https://aytosagunto.es/va/actualitat/dissabte-24-d-abril-tindra-lloc-la-jornada-de-portes-obertes-del-conservatori-professional-de-musica-joaquin-rodrigo/ "Facebook")
*   [](http://twitter.com/share?url=https://aytosagunto.es/va/actualitat/dissabte-24-d-abril-tindra-lloc-la-jornada-de-portes-obertes-del-conservatori-professional-de-musica-joaquin-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dissabte-24-d-abril-tindra-lloc-la-jornada-de-portes-obertes-del-conservatori-professional-de-musica-joaquin-rodrigo/ "Linked In")
*   [](mailto:?body=https://aytosagunto.es/va/actualitat/dissabte-24-d-abril-tindra-lloc-la-jornada-de-portes-obertes-del-conservatori-professional-de-musica-joaquin-rodrigo/)